Dr Namme Sundhofe leitet sich agäwlich vu dr d'Bezeichnung Südhofab, also dr Namme vu eme wit usserhalb vu dr Stadtmüre vu Colmer glejene landwirtschaftliche Guet. Dr Ort wird s'erscht Mol anno 768 as Suntof erwähnt. Bis 1324 het dr Ort dr Herre zue Horburg ghört, deno bis 1789 zue Wirdebàrig. Mit dr Infüehrung vu dr Reformation z'Wirdebàrig anno 1535 isch no dr Ort evangelisch worre. 1685 isch no d'Oberhoheit vum Ditsche Riich uf s'Keenigrich Frankrich iwergange un die wirdebarigsch Herrschaft het miesse d'Katholizismus wiider erläuwe. Trotzdem sin d'Inwohner in dr grosse Mehrheit evangelisch bliwe. 1789 isch no die wirdebarigsch Herrschaft beendet und die französisch Zentralverwaltung ingfüehrt worre. Etwa um 1848 isch e feschti Bruck iwer d'Ill bäut worre.